Koidu tänav (Tallinn)

Koidu tänav on tänav Tallinnas Kesklinna linnaosas Kassisaba ja Uue Maailma asumis.http://www.eki.ee/knab/tallinn1.htm

Koidu tänav algab Paldiski maanteelt ja kulgeb algul lõuna suunas, viimane kolmandik tänavast suundub kagusse. Koidu tänavaga ristuvad A. Adamsoni, Wismari, Roopa, Luise, Endla, Suur-Ameerika, Komeedi, Saturni, Väike-Ameerika, Videviku, Kristiina, Kiire, Virmalise ja Planeedi tänav ning Pärnu maantee. Koidu tänav lõpeb Vana-Lõuna tänaval.

Tänava pikkus on ligikaudu 2 kilomeetrit.

 Ajalugu 
Koidu tänav kandis algul Allimanni (hiljem ka Alemanni, Alimanni ja Allemanni), saksa keeles Alimanstraße, Alemannstraße, Allimannstraße, Alimannstraße, Stangenstraße Alte Siechenstraße, Alte Waisenhausstraße, vene keeles Алиманская ул. nimeKoidu tn, EKI KNAB: Eesti - Eesti Keele Instituut, Eesti kohanimed (vaadatud 04.07.2021) tänaval asunud restorani ja maja omaniku Peter Ludvig Alimanni (Allimann) järgi. 

Aastatel 1926–1933 rajati Väike-Ameerika tänava ja Pärnu maantee vahelised hooned, lõik kandis algul Kesk-Alemanni tänava (saksa keeles Mittlere Alimannstraße) nimetust. Suur osa tänava algsest hoonestustest hävis 1944. aasta märtsipommitamises. Pärast teist maailmasõda rajati tänavale stalinistliku arhitektuuriga hooneid.

Hoones Koidu tänav 43 tegutses algul Koidu apteek.Tallinna teateid. Koidu apteek. Koidu 43 (tel. 454-97), Eesti Sõna, nr. 298, 28 detsember 1942

Hoonestus
Aadressil Koidu 11 asub kolmekorruseline korterelamu, mille esimese korruse äripindadel oli kauplus Kassisaba.

Koidu tänav 73 asub arhitekt Ernst Gustav Kühnerti projekteeritud hoone, mis on silmapaistev ja harukordselt hästi säilinud näide Tallinna ajalooliste puiteeslinnade 1920. aastate eramust. Hoone esindab ilmekalt arhitektuuriliselt mitmepalgelise Uue Maailma asumi tollast hoonestust. (vaadatud 26.12.2020)

Koidu tänav 97 asub Tallinna Humanitaargümnaasiumi hoone. 

Aadressil Koidu 113A asuv hoone valmis 1939. aastal Boris Tšernovi projekteeritud üürimajana ja Koidu 113B asuv hoone valmis 1939/1940. aastal Boris Tšernovi projekteeritud Pr Luc Aleisi üürimajana.Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 35

Uue-Maailma asumi Pärnu maantee poolne osa on hoonestatud peamiselt pärast sõda püstitatud hoonetega, suure osa sellest moodustab stalinistlik hoonekihistus, sh Koidu 87, Koidu 108, Koidu 114. 1954. aastal valminud Epp Lankots, EESTI 20. SAJANDI ARHITEKTUURI KAITSE PROGRAMM. TALLINNA NÕUKOGUDEAEGNE EHITUSPÄRAND, Tallinn 2009, lk 18 Koidu 122 hoone on ansambli pompoossemaid näiteid, kui üldjuhul kasutati kõikide Stalini ajal valminud elamute puhul üleliidulisi tüüpsektsioone, hoonete välisilme oli aga kujunduselt sageli üsna mitmekesine. Koidu tänava nurgahoone on jõuliselt kujundatud: paarissammasmotiivid murdfrontooniga trepikoja sissepääsude kohal, räästaalune friis, rõdukesed. Mõlema nurga trepikoja kohal on koloreeritud Kremli kujutis pärja sees. Hoones Koidu 122 tegutses kauplus Koidu.

Galerii

Viited

Kategooria:Kesklinna linnaosa tänavad
Kategooria:Kassisaba (Tallinn)